ראול חימנס

ראול אלונסו חימנס רודריגס (בספרדית: Raúl Alonso Jiménez Rodríguez; נולד ב-5 במאי 1991), הוא כדורגלן מקסיקני המשחק בעמדת החלוץ בפולהאם ובנבחרת מקסיקו. החל מגיל צעיר שיחק חימנס במחלקת הנוער של מועדון הפאר המקסיקני, קלוב אמריקה. החלוץ הצעיר והמבטיח ערך את הופעת הבכורה שלו בליגת העל המקסיקנית בעונת האפרטורה של שנת 2011, במשחק התיקו 1-1 מול מונרקס מורליה. הוא הבקיע את שער הבכורה שלו ככדורגלן מקצועי ב-31 באוקטובר 2011, בהפסד 2–3 לפואבלה. בעונת האפרטורה 2011 הופיע בשישה משחקים וכבש שער אחד. בעונה שלאחר מכן, עונת הקלאוסורה 2012, הופיע חימנס 12 פעמים במדי אמריקה וכבש שער אחד ב-9 במרץ 2012, במשחק התיקו 1-1 מול טיחואנה. בסך הכל שיחק חימנס 508 דקות בעונה זו. בעונת האפרטורה 2012 החל חימנס לשחק בהרכב הפותח של אמריקה דרך קבע. בנוסף, הוא גם קיבל את חולצה מספר 9, לאחר שעד אז שיחק עם חולצה מספר 47. חימנס כבש את שער הבכורה שלו בעונה זו ב-16 בספטמבר 2012, בניצחון 0–2 על סנטוס לגונה, במשחק שהתקיים באצטדיון האצטקה. שבועיים וחצי לאחר מכן קיבל את הכרטיס האדום הראשון בקריירה שלו, בניצחון 1–2 על סן לואיס. חימנס סיים את הטורניר עם שישה עשר הופעות וארבעה שערים. חימנס פתח בהרכב בשני המשחקים הראשונה של עונת הקלאוסורה 2013, וכבש לראשונה צמד שערים במשחק אחד ב-19 בינואר 2013, בניצחון 0–4 על אטלנטה. בעונה זו סייע חימנס לקבוצתו לזכות באליפות מקסיקו. ב-13 באוגוסט 2014 חתם חימנס על חוזה ל-6 עונות באתלטיקו מדריד, אלופת ספרד. אתלטיקו שילמה לקבוצתו הקודמת של חימנס 10.5 מיליון אירו תמורת העברתו. חימנס ערך את הופעתו הבכורה בקבוצה בתיקו 1-1 נגד ריאל מדריד בהסופר קאפ הספרדי, במשחק השני במסגרת הסופר קאפ עלה כמחליף כמו במשחק הראשון בניצחון 0–1, ואתלטיקו זכתה בתואר. חימנס הבקיע את שערו הראשון והיחיד בקבוצה בניצחון 0–4 על סביליה, לאחר שכבש שער אחד ב-27 הופעות בכל המסגרות עזב את הקבוצה. ב-13 באוגוסט חתם חימנס לשלוש שנים בבנפיקה ליסבון הפורטוגזית עבור 4 מיליון יורו. ב-23 באוגוסט ערך את הופעתו הבכורה בקבוצה, כשעלה כמחליף בדקה ה-77, בהפסד 0–1 לארוקה. ב-29 באוגוסט כבש את שערו הראשון בקבוצה בניצחון 2–3 על מוריירנסה. ב-2018 הושאל לקבוצת וולברהמפטון וונדררס מהפרמייר ליג. בסיום עונת ההשאלה עבר רשמית לוולברהמפטון וונדררס תמורת כ-30 מיליון אירו, שיא מועדון. ב-22 באוגוסט כבש את שער הבכורה במועדון במחזור הראשון של העונה בתיקו 2-2 מול אברטון. ב-10 במרץ 2019 כבש מול צ'לסי את השער ה-12 שלו בעונה והפך לשחקן שכובש הכי הרבה שערים עבור המועדון בעונה אחת בפרמייר ליג. חימנס סיים את העונה עם 17 שערים בכל המסגרות. בסיום העונה שלאחר מכן, שבר שוב את השיא כאשר סיים את עונת 2019/2020 עם שבעה עשר שערים וסיים עם הקבוצה במקום השביעי בפרמייר ליג. ב-3 באוקטובר האריך את חוזהו במועדון ב-4 שנים נוספות. ב-29 בנובמבר 2020, במהלך משחק מול ארסנל, התנגש חימנז עם דוד לואיז, איבד הכרה ופונה לבית החולים בעקבות כך. למחרת התגלה אצלו שבר בגולגולת. רק באוגוסט 2021, עם פתיחת עונת 2021/2022 חזרה למגרשים והחל לשחק עם קסדת ראש, אותה יצטרך לחבוש על פי עצת הרופאים עד סוף הקריירה. ב-26 בספטמבר כבש שער ראשון בפרמייר ליג מאז הפציעה הקשה, והעניק ניצחון 0–1 לקבוצתו על סאות'המפטון. ב-25 ביולי 2023 חתם חימנס בפולהאם לשנתיים. בשנת 2012 היה שותף חימנס לזכייתה של נבחרת מקסיקו עד גיל 23 בגביע טולון, כאשר כבש בניצחון 2–4 על הולנד בשלב חצי הגמר. מקסיקו ניצחה את טורקיה 0–3 במשחק הגמר. באותה שנה זומן חימנס לסגל מקסיקו למשחקים האולימפיים בלונדון, וסייע לנבחרתו לזכות במדליית הזהב, לאחר ניצחון 1–2 על ברזיל במשחק הגמר. חימנס הופיע לראשונה בנבחרת מקסיקו הבוגרת ב-30 בינואר 2013, במשחק ידידות מול דנמרק, שהסתיים בשוויון 1-1. חימנס שיחק עם מקסיקו בגביע הקונפדרציות 2013 ובגביע הזהב 2013. במסגרת גביע הזהב כבש את שני שעריו הראשונה בנבחרת, בניצחונות על קנדה ועל טרינידד וטובגו. במסגרת מוקדמות מונדיאל 2014 כבש חימנס בניצחון 1–2 על פנמה. בנוסף, במשחק הפלייאוף הבין יבשתי כבש חימנס בניצחון 1–5 את ניו זילנד. חימנס נכלל בסגל נבחרת מקסיקו למונדיאל 2014, וקיבל את חולצה מספר 9. הופעתו היחידה בטורניר הייתה בשלב הבתים, נגד ברזיל, אז נכנס כמחליף לג'ובאני דוס סאנטוס בדקה ה-84, במשחק שהסתיים בשוויון 0-0. חימנס נכלל בסגל הנבחרת לקופה אמריקה 2015, בטורניר כבש שער נגד המארחת צ'ילה בתיקו 3-3, ושער בפנדל נגד אקוודור בהפסד 1–2. במונדיאל 2018 שותף פעמיים כמחליף כולל בשמינית הגמר מול ברזיל. לחימנס נולדה בת, ששמה ארייה, ביולי 2020. קלוב אמריקה אליפות מקסיקו: קלאוסורה 2013 אתלטיקו מדריד הסופר קאפ הספרדי: 2014 בנפיקה ליסבון אליפות פורטוגל: 2015/2016, 2016/2017 הגביע הפורטוגלי: 2016/2017 גביע הליגה הפורטוגלית: 2015/2016 הסופר קאפ הפורטוגלי: 2016, 2017 נבחרת מקסיקו מדליית זהב במשחקים האולימפיים: אולימפיאדת לונדון, 2012 זכייה בגביע טולון: 2012 מדיה וקבצים בנושא ראול חימנס בוויקישיתוף ראול חימנס, ברשת החברתית אקס (טוויטר) ראול חימנס, ברשת החברתית אינסטגרם ראול חימנס, באתר Transfermarkt ראול חימנס, באתר Soccerway ראול חימנס, באתר BDFutbol ראול חימנס, באתר WorldFootball.net ראול חימנס, באתר National Football Teams ראול חימנס, באתר FootballDatabase.eu ראול חימנס, באתר ESPN פרופיל השחקן באתר הרשמי של אתלטיקו מדריד AMÉRICA VS. MORELIA 1 - 1, באתר soccerway AMÉRICA VS. PUEBLA 2 - 3, באתר soccerway TIJUANA VS. AMÉRICA 1 - 1, באתר soccerway AMÉRICA VS. SANTOS LAGUNA 2 - 0, באתר soccerway SAN LUIS VS. AMÉRICA 1 - 2, באתר soccerway AMÉRICA VS. ATLANTE 4 - 0, באתר soccerway Mexican international Jimenez to sign for Atletico Madrid, באתר Yahoo! "Raul Jimenez: Wolves sign Benfica striker for club record £30m". BBC Sport (באנגלית בריטית). 2019-04-04. נבדק ב-2020-06-19. "Raul Jimenez returns in Wolves defeat". BBC Sport (באנגלית בריטית). נבדק ב-2021-08-30. Raul Jimenez will have to wear a head guard for the rest of his career, MARCA, ‏21 במאי 2021 (באנגלית) כדורגל אולימפי: מקסיקו זכתה בזהב אחרי 1:2 על ברזיל, באתר וואלה, 11 באוגוסט 2012 Mexico and Denmark play to 1-1 draw in exhibition match, באתר פוקס ניוז ברזיל ומקסיקו נפרדו ב-0:0, באתר וואלה! https://twitter.com/raul_jimenez9/status/1285455599619186689, Twitter